**Vokabelangaben:**

loquor,i,locutus sum sprechen, reden

obtingo 3 zufallen, zustoßen

quo pacto wie

facinus,facinoris n. Untat

sollicito 1 beunruhigen

commereo 2 für die Abgabe der vorwissenschaftlichen Arbeit

fateor 2 zugeben, gestehen

verumst = verum est

perditum ire verderben

impulsor,ris Anstifter

illicio 3 herbeilocken

pecco 1 Fehler begehen

ignosco 3 + Dativ verzeihen

animus aequus Gleichmut, Gelassenheit

audeo 2 wagen

tango 3 berühren, anrühren

enico = eneco langsam umbringen, zu Tode quälen

nervus,i hier: Fessel

impudens,ntis unverschämt

audeo 2 wagen

excuso 1 entschuldigen

vilis,e wertlos

libet es beliebt

purgo 1 reinigen, entschuldigen, büßen

attingo 3 anrühren

**IV.xz**  
**EVCL.** Quis homo hic loquitur? **LYC.** Ego sum miser. **EVCL.** Immo ego sum,  
     et misere perditus,  
cui tanta mala maestitudoque optigit. **LYC.** Animo bono es.  
**EVCL.** Quo, obsecro, pacto esse possum? **L.** Quia istuc facinus, quod tuom  
sollicitat animum, id ego feci et fateor. **EVCL.** Quid ego ex te audio?  
**LYC.** Id quod verumst. **E.** Quid ego <de te> commerui, adulescens, mali,         735  
quam ob rem ita faceres meque meosque perditum ires liberos?  
**LYC.** Deus impulsor mihi fuit, is me ad illam inlexit. **EVCL.** Quo modo?  
**LYC.** Fateor peccavisse et me culpam commeritum scio;  
id adeo te oratum advenio ut animo aequo ignoscas mihi.  
**EVCL.** Cur id ausu's facere, ut id quod non tuom esset tangeres?         740  
**LYC.** Quid vis fieri? factum est illud: fieri infectum non potest.  
deos credo voluisse; nam ni vellent, non fieret, scio.  
**EVCL.** At ego deos credo voluisse ut apud me te in nervo enicem.  
**LYC.** Ne istuc dixis. **EVCL.** Quid tibi ergo meam me invito tactiost?  
**LYC.** Quia vini vitio atque amoris feci. **EVCL.** Homo audacissime,         745  
cum istacin te oratione huc ad me adire ausum, impudens!  
nam si istuc ius est ut tu istuc excusare possies,  
luci claro deripiamus aurum matronis palam,  
post id si prehensi simus, excusemus ebrios  
nos fecisse amoris causa. nimis vilest vinum atque amor,         750  
si ebrio atque amanti impune facere quod lubeat licet.  
**LYC.** Quin tibi ultro supplicatum venio ob stultitiam meam.  
**EVCL.** Non mi homines placent qui quando male fecerunt purigant.  
tu illam scibas non tuam esse: non attactam oportuit.